ועדת הכלכלה, כנסת 23, פרוטוקול מספר 114, 2020-11-11 10:15

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת – מותר לי להתגאות קצת – השלישית היום.

יעקב מרגי: 11 בנובמבר 2020, כ"ד בחשוון התשפ"א.

יעקב מרגי: הנושא: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 3), התשפ"א.

יעקב מרגי: מי מציג לנו ממשרד התחבורה?

עופר לוי: שלום.

עופר לוי: מדבר עופר ממשרד התחבורה.

יעקב מרגי: כן.

עופר לוי: אתה רוצה שאני אתחיל את ההקראה, אדוני?

יעקב מרגי: אנחנו, קודם כול, רוצים לראות אותך.

יעקב מרגי: אולי אתה מתחזה.

עופר לוי: אני בזום, אייפון SE.

יעקב מרגי: תדליק את המצלמה.

עופר לוי: הדלקתי את המצלמה.

עופר לוי: זה לא עובד לי.

יעקב מרגי: אולי אצלנו התקלה?

קריאה: לא.

קריאה: זה אצלו.

עופר לוי: לא, לא.

עופר לוי: התקלה אצלי, אדוני.

יעקב מרגי: אתה בטוח שזה אתה?

יעקב מרגי: טוב.

יעקב מרגי: דבר.

עופר לוי: מה?

עופר לוי: אתה רוצה שאני אתחיל להקריא?

יעקב מרגי: כן, בבקשה.

יעקב מרגי: קודם כול, תסביר לנו מה אתה רוצה.

עופר לוי: אנחנו רוצים לתקן את התקנות, לבצע כמה התאמות ולהאריך את תוקף התקנות, לקבוע הארכה של תוקף התקנות עד 10 בדצמבר.

יעקב מרגי: קדימה, תתחיל להקריא ותסביר לנו כל סעיף ומה תיקונים.

עופר לוי: בבקשה.

איתי עצמון: לא.

איתי עצמון: לא צריך "לאחר שהתקיים האמור בסעיף 4(ד)(2)(א)".

איתי עצמון: אנחנו מדברים על אישור בתוך התקופה של 24 שעות לאחר שהתקנות הוגשו לכנסת.

עופר לוי: בסדר, איתי.

עופר לוי: - - "מתקינה הממשלה תקנות אלה: המטרה היא לשנות את ההגדרה של "מונית מיוחדת" שהייתה בגוף התקנות בהתייחס להוראה לגבי אופן הישיבה במונית המיוחדת ולקבוע הגדרה למונית מיוחדת, להבדיל אותה ממונית שירות.

עופר לוי: אדוני רוצה שאני אמשיך?

יעקב מרגי: בוודאי.

עופר לוי: המטרה היא שבמקום שהמפקח על התעבורה ומנהל המסילות יהיו מחויבים לתת בכל מקרה הוראות, לשנות את זה להוראות שברשות.

יעקב מרגי: יהיו רשאים.

עופר לוי: בדיוק.

עופר לוי: להוראות ברשות.

עופר לוי: קרי, בעת הצורך הם ייתנו את ההוראות המתאימות.

יעקב מרגי: שלוש.

עופר לוי: זו ההתאמה שדובר עליה בהגדרות.

עופר לוי: וכאן ההתאמה של המונית למונית מיוחדת שהוגדרה בסעיף ההגדרות.

יעקב מרגי: ברור.

יעקב מרגי: הלאה.

עופר לוי: הסעיף אמר שבמקום שיש מחיצה בגובה של 180 ס"מ שחוצצת בין הנהג לבין המושב שאחרי הנהג תתאפשר ישיבה.

עופר לוי: כדי שיהיה ברור שהאחריות היא שהמפעיל, שיודע גם מה גובה המחיצה, יאפשר את הישיבה במושבים האלה, היא תהיה התיקון כדי שהמפעיל יאפשר ישיבה.

עופר לוי: עד עכשיו באופן מעשי המפעילים מותחים סרטים חוצצים על המושבים האלה כדי לא לאפשר ישיבה.

עופר לוי: במקום שיש מחיצה מעל גובה 180 ס"מ, המפעילים יצטרכו להסיר את החוצצים האלה ולאפשר את הישיבה.

עופר לוי: זה, שוב, בהתאמה של המונית המיוחדת להגדרות.

עופר לוי: זו הארכת תוקפן של התקנות עד 10 בדצמבר.

עופר לוי: סעיף התחילה: אלה הם מידעיי, אדוני.

יעקב מרגי: אוקיי.

יעקב מרגי: מעבר להארכה בתוקף, הוספתם מספר תקנות שהן מתחייבות ומתבקשות.

יעקב מרגי: יש התייחסויות מהאורחים שלנו?

יעקב מרגי: יש אורחים בכלל?

יעקב מרגי: אתן רוצות להתייחס?

יעקב מרגי: הוא הסביר יפה?

יעקב מרגי: לא עבד עלינו?

יעקב מרגי: למרות שלא ראינו?

טל פוקס: לא.

טל פוקס: זה הקול שלו.

יעקב מרגי: רק תראו איזה קושי.

יעקב מרגי: אני תוך כדי שזה – אנחנו לא רגילים, רק לא ראינו אותו.

יעקב מרגי: הזדהיתי עם קהילת כבדי הראייה.

יעקב מרגי: וצריך לחשוב על זה.

יעקב מרגי: צריך לומר, צריך לחשוב ולזכור את זה ולהיות רגישים.

יעקב מרגי: יש בחולון מתקן, מוזיאון, לחוות את החוויה הזו מדי פעם כדי לדעת מה עוברים אנשים האלו.

יעקב מרגי: תראו, לאיפה מהתחבורה והקורונה אנחנו מגיעים.

יעקב מרגי: אבל צריך לפתח את הרגישות הזו ולהתחשב בהם בכל תחום ובכל דבר שאנחנו עושים בבית הזה.

יעקב מרגי: ואללה, תרמת גם לרגישות החברתית שלנו, עופר.

עופר לוי: אני מודה לך, אדוני.

עופר לוי: השירות הזה הוא שירות חשוב, ככל שאני עשיתי אותו גם בעקיפין.

יעקב מרגי: אני לא יודע למה להודות.

יעקב מרגי: לזה שאתה לא איתנו פה, לטלפון שלך שלא עבד טוב או ש..., אבל לכולם ביחד.

יעקב מרגי: חברים, אלה תקנות הקורונה.

יעקב מרגי: בעיקרון, מאריכים את התוקף כל תקופה וגם על הדרך הכניסו התאמות שהיו מתבקשות.

בועז טופורובסקי: כמה התאמות.

יעקב מרגי: אתם רוצים משהו, איתי?

איתי עצמון: אני לא.

יעקב מרגי: אז מי בעד אישור התקנות?

יעקב מרגי: אושרו.

יעקב מרגי: אין מתנגדים.

יעקב מרגי: אין נמנעים.

יעקב מרגי: התקנות אושרו.

יעקב מרגי: תיהנו מהפריווילגיה הזו שזה דיון כזה טכני.

יעקב מרגי: תודה רבה.

יעקב מרגי: הישיבה נעולה.

יעקב מרגי: תודה רבה לכולם.

עופר לוי: תודה, אדוני.